M.A.I.D. (drama)

M.A.I.D. ialah sebuah siri drama televisyen Malaysia 2015 arahan Michael Ang, dibintangi oleh Ayda Jebat dan Zul Ariffin. Diadaptasi dari novel 2011 bertajuk sama karya Suri Ryana, siri ini memulakan tayangan perdana di Astro Ria dari 1 Julai hingga 28 Julai 2015. Ia merupakan drama kedua lakonan bersama Ayda dan Zul sejak Rindu Awak 200% (2014).

Siri ini boleh didapati melalui penstriman dalam talian di saluran YouTube rasmi Astro Gempak.

Sinopsis
Noorul berkeja sebagai pembantu rumah di rumah mewah seorang lelaki kacak, Harris Tan Sri Hamdan. Harris sangat cerewet sehinggakan Noorul menggelarkannya sebagai Mr. F (fussy). Noorul pernah bekerja di sebuah kilang tetapi telah ditutup dan menjadi penganggur seketika sebelum membuat keputusan untuk menjadi orang gaji. 

Harris suka mengarah Noorul dengan meninggalkan nota di setiap ceruk rumahnya serta suka menengking. Harris kemudian menyuruh Noorul memasak Nasi Beriyani. Ini merupakan masalah besar buat Noorul kerana dia tidak tahu masak. Oleh itu dia menghadiri kelas masakan dengan Chef Aidil. Setelah lama berkerja dengan Harris, Noorul dalam diam mula jatuh hati terhadap majikannya.

Tiba-tiba sahaja Noorul dan Harris difitnah dan terpaksa dinikahkan untuk menjaga nama baik serta reputasi bisnes keluarga Harris. Noorul tidak yakin sama ada Harris boleh menerimanya sebagai isteri kerana dia hanya orang gaji. Dalam masa yang sama, mereka tertanya-tanya siapakan dalang disebalik menyebaran fitnah ini.

Adakah angkara Asyraf, yang sememangnya berdendam dengan Noorul? Atau pun, musuh perniagaan Tan Sri Hamdan? Mampukah Noorul dan Harris melayari bahtera rumah tangga bersama? Bagaimana pula dengan Elisa yang sememangnya cintakan Harris? Apa pula yang akan terjadi apabila Nurina, bekas kekasih Harris pulang ke Malaysia untuk menagih kembali cinta daripada lelaki itu? Haikal pula, dapatkah menerima Noorul, orang yang dicintainya sebagai kakak ipar?

Pelakon

Pelakon utama
 Zul Ariffin sebagai Haris
 Ayda Jebat sebagai Noorul

Pelakon pembantu
 Tasha Shilla sebagai Elisa
 Nina Juren sebagai Puan Sri Kirana
 Nina Nadira sebagai Iman
 Eizlan Yusof sebagai Tan Sri Hamdan
 Hefny Sahad sebagai Haikal
 Redza Rosli sebagai Ashraf

Penampilan khas
 Natasha Elyzza
 Lia Natalia
 Nadya Syahera

Lihat juga
 Rindu Awak 200% (2014) – drama adaptasi novel lakonan Ayda Jebat dan Zul Ariffin

Rujukan

Drama Melayu 2015
Rancangan Astro Ria
Drama adaptasi novel di Malaysia